
ประกาศองค์การบริหารส่วนตำบลควนพัง
เรื่อง สอบราคาจ้างก่อสร้างที่ดินและสิ่งก่อสร้าง ประเภทค่าก่อสร้างสาธารณูปโภค  
ด้วยองค์การบริหารส่วนตำบลควนพัง  มีความประสงค์จะสอบราคาก่อสร้างถนนคอนกรีตเสริมเหล็กสายสายบ้านไสขาม ซอย ๒ (ช่วงที่ ๒) หมู่ที่ ๔ โดยทำการเกลี่ยเปิดแนวเส้นทางลงทรายหยาบรองพื้น กว้าง ๔.๐๐  เมตร หนา ๐.๐๕ เมตร ระยะทางยาว ๒๐๔ เมตร ทำการเทคอนกรีตเสริมเหล็ก ผิวจราจร กว้าง ๔.๐๐ เมตร ระยะทางยาว ๒๐๔ เมตร หนา ๐.๑๕ เมตร หรือพื้นที่รวมไม่น้อยกว่า ๘๑๖  ตารางเมตร ไหล่ทางหินคลุก กว้างตามสภาพพื้นที่ คิดเป็นปริมาตรหินคลุกเฉลี่ย  ๒๐ ลูกบาศก์เมตร (ตามแบบที่องค์การบริหารส่วนตำบลควนพังกำหนด) เกลี่ยเรียบ พร้อมติดตั้งป้ายประชาสัมพันธ์โครงการ     ราคากลางของงานก่อสร้างในการสอบราคาครั้งนี้ เป็นเงิน  ๔๑๘,๐๐๐  บาท (-สี่แสนหนึ่งหมื่นแปดพันบาทถ้วน-) ราคากลางของทางราชการดังกล่าว ไม่ถือว่าผูกพันที่ผู้เสนอราคาจะต้องพิจารณาไปตามนั้น       ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างภายหลังมิได้  ทั้งนี้องค์การบริหารส่วนตำบลควนพัง ขอสงวนสิทธิ ว่าจะลงนามในสัญญาต่อเมื่อได้รับอนุมัติเงินงบประมาณ ประจำปี. ๒๕๕๘ แล้วเท่านั้น   
            
ผู้มีสิทธิเสนอราคาจะต้องมีคุณสมบัติดังนี้
๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการ
บริหารราชการส่วนท้องถิ่นในขณะที่ยื่นซองสอบราคา
๓. ไม่เป็นผู้ได้รับเอกสิทธิ์หรือความคุ้มครอง ซึ่งอาจปฏิเสธไม่ยอมรับขึ้นศาลไทย 
เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๔.ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคา 
ให้แก่องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช ณ วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
๕. มีผลงานก่อสร้างประเภทเดียวกัน ในวงเงินไม่น้อยกว่า    ๑๖๗,๒๐๐  บาท
              ๖. บุคคลหรือนิติบุคคลที่เข้าเป็นคู่สัญญา ต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
             ๗.บุคคลหรือนิติบุคคลที่เข้าเป็นคู่สัญญากับหน่วยงานของรัฐ ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
-/๘. คู่สัญญาต้อง…

                                                             -๒-
             ๘. คู่สัญญาต้องรับจ่ายเงินผ่านบัญชีเงินฝากธนาคารเว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเงินเป็นเงินสดก็ได้ (คุณสมบัติข้อ ๖ – ๘ ใช้บังคับเฉพาะโครงการที่มีมูลค่า  ๕๐๐,๐๐๐  บาทขึ้นไป )
              
กำหนดดูสถานที่ก่อสร้าง ในวันที่   ๒๐   มกราคม   ๒๕๕๘  ระหว่างเวลา  ๑๐.๐๐ น . ถึง ๑๒.๐๐ น.โดยออกเดินทางพร้อมกัน  ณ ที่ทำการองค์การบริหารส่วนตำบลควนพัง และกำหนดรับฟังคำชี้แจงรายละเอียดเพิ่มเติมในเวลาเดียวกัน ณ  สถานที่ก่อสร้าง ผู้ไม่มาดูสถานที่ก่อสร้างตามที่กำหนดถือว่ารู้สถานที่ดีอยู่แล้วจะมาเรียกร้องสิทธิกับองค์การบริหารส่วนตำบลควนพังภายหลังมิได้ 
กำหนดยื่นซองสอบราคา  โดยยื่นซองในระหว่างวันที่ ๑๙  มกราคม ๒๕๕๘ – ๒  กุมภาพันธ์ ๒๕๕๘  ตั้งแต่เวลา ๐๘.๓๐ - ๑๖.๓๐ น. ในวันและเวลาราชการ ยื่นซองสอบราคา   ณ  กองคลังองค์การบริหาร         ส่วนตำบลควนพัง และในวันที่  ๓  กุมภาพันธ์ ๒๕๕๘  ตั้งแต่เวลา  ๐๘.๓๐ น. – ๑๖.๓๐ น. ยื่นซองสอบราคา ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)  ในกรณีที่ผู้เสนอราคาไม่สามารถยื่นซองสอบราคาด้วยตนเองได้ ให้ผู้เสนอราคาส่งเอกสาร
เสนอราคาทางไปรษณีย์ให้ถึงองค์การบริหารส่วนตำบลควนพังก่อนพ้นกำหนดยื่นซองสอบราคา  ทั้งนี้องค์การบริหารส่วนตำบลควนพังจะถือวันและเวลาที่องค์การบริหารส่วนตำบลควนพังได้รับซองจากไปรษณีย์เป็นเวลารับซอง
กำหนดเปิดซองสอบราคา ในวันที่  ๔  กุมภาพันธ์   ๒๕๕๘  ตั้งแต่เวลา ๑๓.๐๐ น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ(สำนักงานท้องถิ่นอำเภอร่อนพิบูลย์)  
    
ผู้สนใจติดต่อขอซื้อเอกสารในราคาชุดละ ๑,๕๐๐  บาท ได้ที่องค์การบริหารส่วนตำบลควนพัง ระหว่างวันที่   ๑๙   มกราคม   ๒๕๕๘    ถึงวันที่  ๒   กุมภาพันธ์    ๒๕๕๘  ตั้งแต่เวลา ๐๘.๓๐ – ๑๖.๓๐ น. ในวันเวลาราชการ  และสามารถดูรายละเอียดเพิ่มเติมได้ที่ เว็บไซต์กรมบัญชีกลาง    www.gprocurement.go.th     และเว็บไซต์  ขององค์การบริหารส่วนตำบลควนพัง www.khuanpang.go.th หรือสอบถามทางโทรศัพท์หมายเลข ๐๗๕-๗๕๙๒๘๔
ประกาศ ณ วันที่   ๑๙   เดือน  มกราคม  พ.ศ. ๒๕๕๘
                                            (ลงชื่อ)          นุกุล    ธานีรัตน์   
                                  (นายนุกุล    ธานีรัตน์)

